কাশ্মীরে অপারেশন সিঁদুর নিয়ে বিরাট মন্তব্য মোদির

ওয়েব ডেস্ক: পহেলগাম হামলার পর প্রথমবার কাশ্মীরে গিয়ে অপারেশন সিঁদুরের’ প্রশংসা শোনা গেল প্রধানমন্ত্রী নরেন্দ্র মোদির (Narendra Modi) গলায়। জম্মুতে গিয়ে পাকিস্তানের (Pakistan) ষড়যন্ত্রের পর্দাফাঁস করলেন মোদি। শুক্রবার কাশ্মীর থেকেই সেই অভিযানের প্রশংসা করেন প্রধানমন্ত্রী। তিনি বলেন, ‘‘৬ মে রাতে পাকিস্তানের সন্ত্রাসীদের উপর হামলা চলে। এখন পাকিস্তান যখনই ‘অপারেশন সিঁদুরের’ নাম শুনবে, তখন তাদের সর্বনাশের কথা মনে পড়বে। প্রধানমন্ত্রী বললেন, পহেলগামেয়ে হামলার নেপথ্যে পাকিস্তানের মূল উদ্দেশ্য ছিল দেশে দাঙ্গা বাঁধানো। কিন্তু কাশ্মীরবাসীই গোটা বিশ্বকে বার্তা দিয়ে দিয়েছে, যে সন্ত্রাসবাদকে যোগ্য জবাব দিতে তারা প্রস্তুত।

প্রধানমন্ত্রীর মুখে এদিন উঠে এল পহেলগামে সন্ত্রাসবাদীদের বিরুদ্ধে রুখে দাঁড়ানো আদিল আহমেদ শাহের নামও। তাঁর কথায়, ‘‘ কেউ ঘোড়া চালান, কেউ আবার গাইড সকলকে শেষ করার ষড়যন্ত্র ছিল পাকিস্তানের। সন্ত্রাসীদের সামনে রুখে দাঁড়ানো আদিলও তো ওখানে রোজগারের আশায় গিয়েছিল। পরিবারের মুখে দু’মুঠো খাবার তুলে দেওয়ার জন্য কাজ করত। সেই আদিলকেও মেরে দিয়েছে। তিনি বলেন, পর্যটন থেকে রোজগার বাড়ে। পর্যটন মানুষকে জোড়ে। কিন্তু দুর্ভাগ্য আমাদের পড়শি দেশ মানবতাবিরোধী এবং পর্যটনবিরোধী। পহেলগাঁওয়ে ২২ এপ্রিল যা হয়েছে এটা তার উদাহরণ।

তিনি বলেন, ‘‘৬ মে রাতে পাকিস্তানের সন্ত্রাসীদের উপর হামলা চলে। যখনই ‘অপারেশন সিঁদুরের’ নাম পাকিস্তান শুনবে, তখন তাদের সর্বনাশের কথা মনে পড়বে। পাকিস্তান সেনা এবং সন্ত্রাসীরা ভাবতে পারেনি ভারত পাকিস্তানে ভেতরে ঢুকে এ ভাবে হামলা করবে। ওরা যে সন্ত্রাসবাদের ইমারত তৈরি করেছিল, তা কিছু মিনিটের মধ্যে ধ্বংসাবশেষে পরিণত হয়েছে। গোটা বিশ্ব দেখেছে পাকিস্তান কী ভাবে জম্মু-কাশ্মীরের সাধারণ মানুষের উপর হামলা চালিয়েছে।

আরও পড়ুন: বিশ্বের সর্বোচ্চ রেল সেতুর উদ্বোধনে নরেন্দ্র মোদি

মোদি বলেন, ‘‘জম্মু-কাশ্মীরের যুবসমাজ সন্ত্রাসবাদের বিরুদ্ধে জবাব দেওয়ার জন্য তৈরি। দীর্ঘদিন ধরে সন্ত্রাসবাদের জেরে জম্মু-কাশ্মীরে অনেক ক্ষতি হয়েছে। ওই সন্ত্রাসবাদের কারণে এখানকার মানুষ স্বপ্ন দেখাই ছেড়ে দিয়েছিল। সন্ত্রাসবাদকেই নিজেদের ভাগ্য বলে মেনে নিতে শুরু করেছিলেন। তবে আমরা সেটা পাল্টে দিতে পেরেছি। এখন জম্মু-কাশ্মীরের যুবসমাজ স্বপ্ন দেখতে শুরু করেছে। শুধু তা-ই নয় তা পূরণও করছে।
দেশের রেল নেটওয়ার্কের সঙ্গে জুড়ল কাশ্মীর উপত্যকা। সন্ত্রাস বিধ্বস্ত জম্মু ও কাশ্মীরে বিশ্বের উচ্চতম রেলসেতুর (Rail Bridge) উদ্বোধন হল। শুক্রবার জাতীয় পতাকা নেড়ে এর উদ্বোধন করলেন প্রধানমন্ত্রী নরেন্দ্র মোদি (Narendra Modi)। চেনাব নদীর ৩৫৯ মিটার উপরে এই সেতু। আইফেল টাওয়ারের উচ্চতাকেও ছাড়িয়ে গিয়েছে। এখানে প্রতি ঘণ্টায় ১০০ কিমি বেগে ট্রেন চলতে পারবে। অনুষ্ঠানে ছিলেন লেফটেন্যান্ট গভর্নর মনোজ সিনহা, মুখ্যমন্ত্রী ওমর আব্দুল্লা, রেলমন্ত্রী অশ্বিনী বৈষ্ণব, কেন্দ্রীয় মন্ত্রী জিতেন্দ্র সিং। একইসঙ্গে এদিন কাটরা ও শ্রীনগরের মধ্যে দুটি বন্দে ভারত (Banda Bharat) ট্রেনের সূচনা করেন প্রধানমন্ত্রী। এর ফলে মাত্র তিন ঘণ্টায় কাটরা থেকে শ্রীনগর পৌঁছনো যাবে।

দেখুন ভিডিও